En storstilet hastighedskontrol, som foretages i hele Europa, begyndte her til morgen. I Nordjylland er politiet på vejene for at forhindre fartsyndere i at bryde færdselsreglerne, men på hovedvej 13 syd for Binderup har Nordjyllands Politi ikke haft nær så travlt som sædvanligt. - Her måler vi nogle gange op mellem 15 og 25 procent, der kører for stærkt, men det tal når vi slet ikke op på i dag, siger Kim Haubro. Til trods for, at risikoen for bøder vokser med flere hastighedskontroller, så viser en ny undersøgelse fra rådet for sikker trafik og Q8, at danskerne faktisk gerne vil have flere hastighedskontroller på vejene. Hastighedskampagnen fortsætter en uge frem. Klik på play ikonet øver for at se TV2/NORDs reporter, Anne Christensen, reportere fra hovedvej 13 syd for Binderup.

Opsummering:
Nordjyllands Politi er lige nu en del af en stor europæisk trafikkampagne med fokus på hastigheden på vejene. Indtil videre er overraskende få bilister gået i fotofælden.